《牛角歌》
宋代·陈辅

牛角歌，牛角歌，日暮寒云满碧陂。骑牛下山归曲阿，湖烟湿我蓑。

牛角歌，牛角歌，浩浩者水鱼弗过。夷吾向说不我和，呜呼夷吾奈若何。

作者简介：陈辅，字辅之，号南郭子，人称南郭先生，丹阳（今属江苏）人。少负俊才，不事科举。工诗，尝与王安石唱和，苏轼、沈括等亦与之游。有《南郭集》四十卷，已佚；又有《陈辅之诗话》一卷，残。事见《京口耆旧传》卷三。今录诗十七首。